Per qualche dollaro in più

Per qualche dollaro in più (títol orichinal en italiano, en aragonés Por cualques dólars mas, estrenada en Aragón con o títol en castellano de La muerte tenía un precio, en aragonés A muerte teneba un pre) ye una cinta de cine de western (un "spaghetti western") coproducida por o cine italiano, lo cine alemán y lo cine espanyol, estrenada en 1965 y dirichida por Sergio Leone seguntes un guión adaptau por él mesmo, por Luciano Vincenzoni y Sergio Donati (basau en una historia d'o mesmo Sergio Leone y de Fulvio Morsella), con una banda sonora orichinal d'Ennio Morricone, una dirección de fotografía de Massimo Dallamano, una producción cinematografica d'Alberto Grimaldi ta las productoras Produzioni Europee Associati, Arturo González Producciones Cinematográficas y Constantin Film, y un elenco d'o cual en fan parte Clint Eastwood, Lee Van Cleef, Gian Maria Volonté, Mara Krup, Luigi Pistilli, Klaus Kinski, Joseph Egger, Panos Papadopulos, Benito Stefanelli, Roberto Camardiel, Aldo Sambrell, Luis Rodríguez y Mario Brega, entre d'atros actors. A cinta fa parte d'a clamada "trilochía d'o dólar", chunto con Per un pugno di dollari (1964, con Marianne Koch, Gian Maria Volontè y Wolfgang Lukschy) y Il buono, il brutto, il cattivo (1966, con Clint Eastwood, Lee Van Cleef, Eli Wallach y Aldo Giuffrè). 

Un hombre curro d'a man sin garra nombre so que Curro treballa como cazarecompensas, mesmo que un antigo militar, o coronel Douglas Mortimer. Toz dos persiguen a un despiadau ladrón de bancos clamau "Indio", a qui los suyos hombres acaban de liberar d'a garchola. Por separau, toz dos han deduciu que la banda asaltará un banco en El Paso, y cuan se troban en ixa ciudat asperando a los ladrons, finalment deciden colaborar entre éls. L'Indio asasina a qui l'heba denunciau y a toda la suya familia, y lo fa en tenendo en a man un reloch de bolchaca que heba robau a una muller mientres la violaba dimpués d'asasinar a su mariu, estando ixe reloch un elemento que l'atrona de contino. Mortimer proposa a Curro que s'adhiba a la banda, y iste lo fa en liberando a un atro miembro que ye engarcholau, pero Indio encara sospeita d'él. Fan o robo en El Paso, y Mortimer aspera a la banda, ufrindo-se a éls ta ubrir a caixa fuerte que i han robau. Una vegada ubierta, Indio diz que él guardará los diners dica que no bi haiga periglo ta repartir-los entre la banda, alto u baixo un mes, pero cuan Mortimer y Curro preban de robar éls os diners a la banda, Indio los captura y maltracta, encara que ordena a un d'os suyos hombres de confianza que los libere, con l'obchectivo de que mueran éls y miembros d'a suya banda y asinas no tener que repartir diners entre toz. Curro y Mortimer los matan un a un, y plega lo momento en que han de luitar contra Indio, moment en o cual se descubre lo motivo de Mortimer de perseguir-lo, que no ye pas cobrar a recompensa.

A cinta s'ambienta en bel momento indeterminau d'a segunda metat d'o sieglo XIX en El Paso (Texas) y las suyas escenas se filmoron en Almería, Níjar, Polopos, Rodalquilar, Tabernas y Turrillas (provincia d'Almería), Colmenar Viejo y Hoyo de Manzanares (Comunidat de Madrit) y Granada, Guadix y La Calahorra (provincia de Granada) en Espanya, amás d'en os Cinecittà Studios en Roma (Lazio) en Italia. Localizacions de Per qualche dollaro in più en Internet Movie Database.

Ye una cinta que ha recibiu bels premios y nominacions, encara que no a garra premio d'os mas conoixius u destacaus d'o panorama cinematografico internacional.

 Elenco Per qualche dollaro in più en Internet Movie Database. 
 Actor  Papel  Notas    '''' 

 Se veiga tamién 
 Cine en 1965.
 Cintas de 1965.

 Referencias 

 Vinclos externos 

  Per qualche dollaro in più en Internet Movie Database.
  Per qualche dollaro in più en TCM Movie Database.
  Per qualche dollaro in più en Rotten Tomatoes.

Categoría:Cintas ambientadas en El Paso (Texas)
Categoría:Cintas ambientadas en o sieglo XIX
Categoría:Cintas con banda sonora orichinal d'Ennio Morricone
Categoría:Cintas con dirección de fotografía de Massimo Dallamano
Categoría:Cintas con guión de Luciano Vincenzoni
Categoría:Cintas con guión de Sergio Donati
Categoría:Cintas con guión de Sergio Leone
Categoría:Cintas con montache d'Eugenio Alabiso
Categoría:Cintas con montache de Giorgio Serrallonga
Categoría:Cintas con montache d'Adriana Novelli
Categoría:Cintas de western
Categoría:Cintas d'Alemanya Occidental
Categoría:Cintas d'Espanya
Categoría:Cintas d'Italia
Categoría:Cintas dirichidas por Sergio Leone
Categoría:Cintas en anglés
Categoría:Cintas en italiano
Categoría:Cintas en Technicolor
Categoría:Cintas en Techniscope
Categoría:Cintas interpretadas por Aldo Sambrell
Categoría:Cintas interpretadas por Benito Stefanelli
Categoría:Cintas interpretadas por Clint Eastwood
Categoría:Cintas interpretadas por Gian Maria Volonté
Categoría:Cintas interpretadas por Joseph Egger
Categoría:Cintas interpretadas por Klaus Kinski
Categoría:Cintas interpretadas por Lee Van Cleef
Categoría:Cintas interpretadas por Luigi Pistilli
Categoría:Cintas interpretadas por Luis Rodríguez
Categoría:Cintas interpretadas por Mara Krup
Categoría:Cintas interpretadas por Mario Brega
Categoría:Cintas interpretadas por Panos Papadopulos
Categoría:Cintas interpretadas por Roberto Camardiel
Categoría:Cintas producidas por Alberto Grimaldi
Categoría:Cintas rodadas en Almería
Categoría:Cintas rodadas en Colmenar Viejo
Categoría:Cintas rodadas en Granada
Categoría:Cintas rodadas en Guadix
Categoría:Cintas rodadas en Hoyo de Manzanares 
Categoría:Cintas rodadas en La Calahorra
Categoría:Cintas rodadas en Níjar
Categoría:Cintas rodadas en Polopos
Categoría:Cintas rodadas en Rodalquilar
Categoría:Cintas rodadas en Roma
Categoría:Cintas rodadas en Tabernas 
Categoría:Cintas rodadas en Turrillas (Almería)